Document ID: /fineweb-2-swissfilter-quality_10-filterrobots/filtered/01308.jsonl.gz/606

Trupi i femrës ka nevojë për shumë gjëra që të funksionojë pa pengesa, e ndër to vend të posaçëm zënë mineralet dhe vitaminat, të cilët kujdesen për shëndetin dhe dukjen.
Shumë i rëndësishëm është magneziumi, i cili ka rol të madh në ruajtjen e imunitetit dhe është i dobishëm për eshtra të shëndetshme, muskuj dhe nerva. Magneziumi mbron femrën nga stresi, e këtë nevojë do ta përmbush përmes drithërave, farave, spinaqit dhe frutave të arrës.
Acidi folik ndihmon në krijimin e qelizave të reja, mbron zemrën dhe enët e gjakut dhe është i rëndësishëm posaçërisht gjatë shtatëzanisë. Burim i mirë janë perimet fletëjeshile, por edhe tek peshku i detit, avokadoja, bishtaja dhe soja.
Kalciumi forcon eshtrat dhe muskujt, ndihmon edhe në rregullimin e gjakut dhe shtypjes së gjakut. Kalcium ka në qumësht, alga, në pemë të thata, sardine, në perime fletëjeshile dhe arra.
Vitamina që i kemi të nevojshme janë shumë, por në fillim do të përmendim vitaminën D, e cili është hormon i pëkushtuar në imunitet, në punën e gjëndrave si dhe ndihmon në parandalimin e kancerit të gjirit. Gjendet në mish, qumësht dhe vaj të peshkut, ndërsa burimi më i mirë i vitaminës D është dielli.
Vitamina B7 apo vitamina H është si biotin, i përkushtuar në punën e sheqerit dhe energjisë, në metabolizëm të rregullt dhe lëkurën e shëndetshme. Ka me shumicë në karrota, karfiol, të kuqen e vezës, banane, këpurdha si dhe në peshk dhe mish të pulës.
Trurin e ruan vitamina B12 e cila i mban nervat dhe enët e gjakut të shëndosha, ndihmon në ndërtimin e ADN-së dhe parandalon aneminë, që e bën veçanërisht të nevojshëm për vegjetarianë. Më së shumti këtë vitaminë e kanë vezët, bylmeti si dhe mishi organik.